KIRJALLINEN KYSYMYS E-4162/00 esittäjä(t): Gorka Knörr Borràs (Verts/ALE) komissiolle. Vic-Olot-tiehanke.



Virallinen lehti nro 235 E , 21/08/2001 s. 0083 - 0084



KIRJALLINEN KYSYMYS E-4162/00 esittäjä(t): Gorka Knörr Borràs (Verts/ALE) komissiolle (16. tammikuuta 2001) Aihe: Vic-Olot-tiehanke Katalonian autonomiassa monet kansalaisryhmät ja useimmat poliittiset puolueet ovat huolissaan Koillis-Espanjassa paikkakuntien Vic ja Olot välisestä tiehankkeesta. Syyt huoleen ovat seuraavat: 1. Ympäristövaikutukset ja sosiaalis-taloudelliset seuraukset geronalaisella Garrotxan alueella. 2. Hankkeen tarjouskilpailun laillisuus, alkuperäisen hankkeen pirstominen kolmeen osaan, tehty ympäristövaikutusten arviointi ja neuvoston direktiivien 92/43/ETY(1) (elinympäristö), 79/409/ETY(2) (linnut) ja 97/11/EY(3) (ympäristövaikutukset) noudattaminen. 3. Hanketta yritetään myydä osana Katalonian läpi kulkevaa poikittaispäätietä (C-25), joka on kuitenkin eri hanke. Onko maantien oltava osa Euroopan laajuista tieverkostoa, jotta sille voitaisiin anoa tukea koheesiorahastosta? Riittääkö koheesiorahoituksen saamiseen yleinen anomus vai onko yksilöitävä hankkeet, joihin rahoitusta käytetään? Tietääkö yhteisön hallinto, että kaupunkien Vic ja Olot välinen tie, jonka koodinimi on C-37, on eri kuin Katalonian poikittaispäätie, jonka koodinimi on C-25? Onko Katalonian poikittaispäätie (tieyhteys Léridan, Vicin ja Gironan välillä) osa Euroopan laajuista tieverkostoa? Entä VicOlot-tie? Onko koheesiomäärärahoja anottu Manlleun ja Torrelón välille, joka kuuluu VicOlot-hankkeeseen? Jos määrärahoja on anottu, onko komissio tietoinen hankkeen ympäristövaikutusten arvioinnista ja siitä, onko hanke direktiivin 85/337/ETY(4) mukainen? Onko yhteisöllä tunneleita koskevia, Mont Blancin tunnelissa Alpeilla tapahtuneen onnettomuuden johdosta annettuja uusia säädöksiä? Mitä ne ovat? (1) EYVL L 206, 22.7.1992, s. 7. (2) EYVL L 103, 25.4.1979, s. 1. (3) EYVL L 73, 14.3.1997, s. 5. (4) EYVL L 175, 5.7.1985, s. 40. Michel Barnier'n komission puolesta antama vastaus (15. maaliskuuta 2001) Yhteisön suuntaviivoista Euroopan laajuisen liikenneverkon kehittämiseksi 23 päivänä heinäkuuta 1996 tehdyn parlamentin ja neuvoston päätöksen 1692/96/EY(1) mukaisesti Leridan, Vicin ja Geronan välisen tien on tarkoitus kuulua kyseiseen verkkoon. Kysymyksessä olevaa tieosuutta koskeva ympäristövaikutusten arviointi on toteutettu, eikä kielteisiä vaikutuksia ole todettu. Koheesiorahasto osallistuu Euroopan laajuisiin liikenneverkkoihin kuuluvien ja joissain tapauksissa ja tietyin edellytyksin näiden verkkojen alueellisia yhteyksiä koskevien hankkeiden yhteisrahoitukseen. Jotta jäsenvaltio voisi saada kyseisestä rahastoa myönnettävää tukea, sen on esitettävä erityinen hakemus, jossa esitetään muiden tietojen ohella hankkeen täsmällinen toteutuspaikka ja tärkeimmät tekniset ominaisuudet. Komissio ei ole saanut tähän mennessä ainoatakaan koheesiorahastolle osoitettua VicOlot-reittiä koskevaa yhteisrahoitushakemusta. Tällä hetkellä ei ole olemassa kyseisten tunnelien turvallisuutta koskevaa eurooppalaista lainsäädäntöä. Komissio tutkii jäsenvaltioissa voimassa olevat säännöt lähikuukausina ja ehdottaa tarvittaessa Euroopan tasolla toteutettavia toimenpiteitä. (1) EYVL L 228, 9.9.1996.